Fjörulalli (inglise keeles Shore Laddie; Beach Walker), olend Islandi folklooris, levinuim versioon Skeljaskrímslist, merekarpide või laavakivikildudega kaetud neljajalgsest mürgisest ja jõhkrast olendist.
Fjörulalli on tavapärsest Skeljaskrímslist väiksem, jäära või koera suurune olend, kes olevat levinud Islandi läänefjordide randadel ja lahesoppides. Fjörulallil on pruunikashall karusnahk, millest kasvavad välja rannakarbid. Tema kõndimisel kostab iseloomulikku krõbinat. Tema jalgu on kirjeldatud lõppevad nii kapjadega kui ka lestadega. Mõnes kirjelduses on tal saba, mõnes ei ole.
Fjörulallit on nähtud alates XVIII sajandist ja ta on Islandil kõige sagedamini kohatud krüptiid. Fjörulallil olevat mõneti perversne kalduvus rasedate naiste vastu. Kõige sagedamini kohatavat teda lammaste innaajal ja ta astuvat lammastega ka suguühtesse, kuid sellest sündivad talled olevat moondunud.
Juuli, 2022